डडेल्धुरामा जन्मिएर अन्य जिल्लामा नेतृत्व गर्नु सामान्य थिएन् । परम्परागत रूपमा मनोरन्जन पेसामा लागेका वादी समुदायकी सदस्य हुँदाका अनेक बाधा थिए । त्यसमा पनि ‘देह व्यापार गर्ने समुदायका सदस्य’ भनेर लान्छना लगाइएका वादी महिलाको छविलाई चिर्न कहाँ सहज थियो र ! यस्ता सबै बाधा–व्यवधान पार गर्दै कम उमेरमै नेतृत्वदायी भूमिका सम्हाल्नु कलावतीका लागि मात्रै होइन, जोकोहीका लागि पनि कम चुनौतीपूर्ण थिएन ।
